b'\n_START_ARTICLE_\nOgljikovo vlakno\n_START_SECTION_\nPostopek izdelave\n_START_PARAGRAPH_\nS procesom Sohio je postala izdelava ogljikovih vlaken manj \xc5\xa1kodljiva okolju in \xc4\x8dloveku, saj se ni ve\xc4\x8d uporabljalo strupenega HCN-ja. Sohio postopek je bil izpopolnjen leta 1960 v Ohiu, ZDA. V postopek so uvedli katalizator, ki je povzro\xc4\x8dil sintezo propilena in amonijaka v enofazni reakciji, iz tega je nastal akrilonitril. Z uporabo procesa se je pove\xc4\x8dal donos ter iz postopka je izstopilo manj odpadnih plinov in odpadne vode. Sohio proces je energijsko bolj var\xc4\x8den, cenej\xc5\xa1i ter manj \xc5\xa1kodljiv za okolico, zato je v tem \xc4\x8dasu najpogostej\xc5\xa1i postopek za pridobivanje ogljikovih vlaken._NEWLINE_Najprej pote\xc4\x8de amonijo-oksidacija med propenom in amoniakom. Iz tega nastane akrilonitril. V tej fazi nastopi polimerizacija akrilonitila. Pridobimo poliakrilonitril. Tu vlakna dobivajo \xc5\xbee svojo podobo._NEWLINE_V naslednji fazi polimer raztegnemo po dol\xc5\xbeini. Nato je polimer segret pri konstanti temperaturi od 200-300\xc2\xa0\xc2\xb0C. Polimer oksidira, pride do spremembe molekulske zgradbe. Iz vlaken izstopi du\xc5\xa1ik v njih pa vstopi kisik. Molekule spremenijo obliko iz veri\xc5\xbene v heksagonalno cikli\xc4\x8dno ob tem se vlakna \xc5\xa1e obarvajo v zna\xc4\x8dilno \xc4\x8drno barvo. Iz tega dobimo polimer, ki ima visoko tali\xc5\xa1\xc4\x8de in ga je potrebno o\xc4\x8distiti. Za \xc4\x8di\xc5\xa1\xc4\x8denje vlaken je uporabljen postopek karbonizacije, to pomeni, da  so vlakna segreta na temperaturo vse do 3000\xc2\xa0\xc2\xb0C._NEWLINE_Segrevanje vlaken poteka v zaprti du\xc5\xa1ikovi atmosferi, s tem se odstranijo vse ne\xc4\x8disto\xc4\x8de iz vlaken. Postopek se ne kon\xc4\x8da, dokler ni v vlaknih odstotek ogljika med 92 in 100%, vse poteka pri temperaturi 2500-3000\xc2\xa0\xc2\xb0C, v odvisnosti od temperature so izdelana vlakna razli\xc4\x8dnih kvalitet._NEWLINE_Kvaliteta ogljikovih vlaken se ozna\xc4\x8duje z \xc4\x8drko K, kar pomeni 1000 filamentov, pred \xc4\x8drko k pa nastopa \xc5\xa1tevilka(1K, 3K, 4K, 6K, 12K, 320K idr.), tako lahko razlo\xc4\x8dimo med vlakni razli\xc4\x8dnih kakovosti._NEWLINE_Glede na to kak\xc5\xa1ne sile bodo delovale na vlakna se nato vlakna ustrezno gradi. \xc4\x8ce na vlakna delujejo samo natezne sile v eni smeri, se vlakna postavi vzporedno delovanju sil, tako so vlakna ustrezno obremenjena. \xc4\x8ce pa na vlakna delujejo sile v vse smeri se vlakna postavi tako, da so nekatera vlakna postavljena horizontalno ostala pa vertikalno in se vlakna med seboj prepletajo in prena\xc5\xa1ajo sile v vse smeri, tak\xc5\xa1ni postavitvi vlaken po navadi re\xc4\x8demo kar tkanina.\n_START_SECTION_\nMehanske lastnosti\n_START_PARAGRAPH_\nOgljikova vlakna imajo glede na njihovo te\xc5\xbeo zelo veliko odpornost proti mehanskim silam, predvsem so zelo odporna na nateg. Te lastnosti so v industriji in tehniki zelo dobro izkoristili in tako so ogljikova vlakna primerna za vsakr\xc5\xa1no uporabo._NEWLINE_Z uporabo ogljikovih vlaken sku\xc5\xa1ajo zmanj\xc5\xa1evati uporabo drugih materialov, kot so npr. kovine, ki imajo veliko ve\xc4\x8djo te\xc5\xbeo in manj\xc5\xa1o odpornost proti nateznim silam kot pa ogljikova vlakna.'